Dibamus

***Dibamus*** é un xénero de réptiles escamosos da suborde dos lacertilios, unha das dúas integradas, canda *Anelytropsis*, na familia dos dibámidos, que, á súa vez, e a única incluída na infraorde dos dibamios, da que é o seu tipo.

## Taxonomía 
### Descrición 
O xénero foi descrito en 1839 polo zoólogo e naturalista francés André Marie Constant Duméril e polo tamén zooólogo francés, especializado en herpetoloxía, Gabriel Bibron, na súa obra  *Erpétologie générale ou histoire naturelle complète des reptiles. Tome cinquième* [Volume 5]. París: Roret.

### Etimoloxía 
Os nome científico *Dibamus*, está tirado do grego antigo διβάμος *dibámos*, "de dúas patas", aludindo a que as súas especies só presentan dúas diminutas patas.

### Clasificación 
Segundo *The Reptile Database*, na actualidade recoñécense dento do xénero as 24 especies seguintes:

* *Dibamus alfredi* Taylor, 1962 
* *Dibamus bogadeki* Darevsky, 1992 
* *Dibamus booliati* Das & Yaakob, 2003 
* *Dibamus bourreti* Angel, 1935  
* *Dibamus celebensis* Schlegel, 1858 
* *Dibamus dalaiensis* Neang *et al*., 2011 
* *Dibamus deharvengi* Ineich, 1999  
* *Dibamus dezwaani* Das & Lim, 2005 
* *Dibamus floweri* Quah *et al*., 2017 
* *Dibamus greeri* Darevsky, 1992  
* *Dibamus ingeri* Das & Lim, 2003 
* *Dibamus kondaoensis* Honda *et al*., 2001 
* *Dibamus leucurus* (Bleeker, 1860)  
* *Dibamus manadotuaensis* Koppetsch *et al*., 2019 
* *Dibamus nicobaricum* Steindachner, 1867 
* *Dibamus novaeguineae* Duméril & Bibron, 1839 
* *Dibamus seramensis* Greer, 1985 
* *Dibamus smithi* Greer, 1985 
* *Dibamus somsaki* Honda *et al*., 1997 
* *Dibamus taylori* Greer, 1985 
* *Dibamus tebal* Das & Lim, 2009 
* *Dibamus tiomanensis* Diaz *et al*., 2004  
* *Dibamus vorisi* Das & Lim, 2003 

## Características 
Os dibámidos caracterízanse polo seu corpo delgado, cilíndrico, alongado e por unha aparente falta de extremidades. 
A femias carecen completamente de extremidades, e os machos presentan só as extremidades posteriores, moi pequenas e con forma de aleta, que utilizan para agarraren a súa parella durante o apareamento.

O seu cranio está rixgidamente fusionado, carecen de dentes pterigoides e de oído externo. Os seus ollos están moi reducidos e cubertos por unha escama. Son pequenos lagartos insectívoros, de corpo longo e delgado, adaptados para escavaren no solo.

## Filoxenia 
Recentes análises filoxenéticas sitúan aos dibámidos como un clado irmán de todos os outros lagartos e das serpes. 

## Notas 
## Véxase tamén 
### Bibliografía 
* Greer, A. E. (1985): "The relationships of the lizard genera *Anelytropsis* and *Dibamus*". *Journal of herpetology*, **19** (1): 116–156. Resume
* Townsend, T. M.; Larson, A.; Louis, E. & Macey, J. R. (2004): "Molecular phylogenetics of Squamata: the position of snakes, amphisbaenians, and dibamids, and the root of the squamate tree". *Systematic biology*, **53** (5): 735–757.  Amplo resume.
* Townsend, T. M.; Leavitt, D. H. & Reeder, T. W.(26 de xaneiro de 2011): "Intercontinental dispersal by a microendemic burrowing reptile (Dibamidae)". *Proceedings of the Royal Society (B)* Amplísimo resume. 

### Outros artigos 
* Escamosos
* Lacertilia

### Ligazóns externas 
* Dibamidae na ADW.
* Dibamid Lizards. Dibamidae na EOL.